เงินบาทแข็งค่าขึ้น 0.71%
ธปท.เผยวันนี้ค่าเงินบาทแข็งค่าขึ้น 0.71% อยู่ที่ระดับ 30.94 บาทต่อเหรียญสหรัฐ ด้านนักค้าเงินชี้เงินบาทแข็งขึ้นชั่วคราวแต่แนวโน้มบาทยังมีทิศทางอ่อนค่า
29 ต.ค. 2565

ธปท.เผยวันนี้ค่าเงินบาทแข็งค่าขึ้น 0.71% อยู่ที่ระดับ 30.94 บาทต่อเหรียญสหรัฐ ด้านนักค้าเงินชี้เงินบาทแข็งขึ้นชั่วคราวแต่แนวโน้มบาทยังมีทิศทางอ่อนค่า
ธนาคารแห่งประเทศไทย(ธปท.) รายงานอัตราแลกเปลี่ยนหรือค่าเงินบาทวันนี้(1ธ.ค.54) ว่า ค่าเงินบาทเมื่อเทียบกับเงินเหรียญสหรัฐเคลื่อนไหวอยู่ที่ระดับ 30.94 บาทต่อเหรียญสหรัฐ อ่อนคาลง 0.71% จากเมื่อวานที่ระดับ 31.16 บาทต่อเหรียญสหรัฐ แต่ยังอ่อนค่าลง 0.65% จากเมื่อสิ้นเดือนต.ค.ที่ระดับ 30.74 บาทต่อเหรียญสหรัฐ
ขณะที่ เงินบาทเมื่อเทียบกับเงินยูโรวันนี้อ่อนค่าลง 0.58% อยู่ทีระดับ 41.6545 บาทต่อยูโร จากเมื่อวานนี้อยู่ที่ระดับ 41.4148 บาทต่อยูโร แต่ยังแข็งค่าขึ้น 3.18% เมื่อเทียบกับสิ้นเดือนต.ค.ซึ่งอยู่ที่ระดับ 42.9807 บาทต่อยูโร ส่วนการเคลื่อนไหวของเงินบาทเทียบกับเงินเงินวันนี้พบว่าแข็งค่าขึ้น 0.12% อยู่ที่ระดับ 39.85 บาทต่อ 100 เยน จากเมื่อวานอยู่ที่ระดับ 39.90 บาทต่อ 100 เยน โดยเงินบาทยังอ่อนค่าลงเล็กน้อย 1.03% เมื่อเทียบกับเงินเยนเมื่อช่วงสิ้นเดือนต.ค.ที่ระดับ 39.44 บาทต่อ 100 เยน
ด้านนักค้าเงินธนาคารกรุงเทพ กล่าวว่า ขณะนี้ค่าเงินบาทเคลื่อนไหวอยู่ที่ระดับ 30.97 บาทต่อเหรียญสหรัฐ แข็งคาขึ้นเล็กน้อนจากช่วงเช้าที่เปิดตลาด 30.85 -30.89 บาทต่อเหรียญสหรัฐ การเคลื่อนไหวไปในทิศทางแข็งขึ้นเล็กน้อยในวันนี้ ส่วนหนึ่งเป็นผลจากการที่ธนาคารกลางสหรัฐ(เฟด)และธนาคารกลางของอีก 5-6 ประเทศร่วมมือกันออกมาตรากรเสริมสภาพคล่องเงินเหรียญสหรัฐ ด้วยการลดค่าธรรมเนียมสวอปไลน์ลง 0.5% ส่งผลให้เงินบาทแข็งค่าขึ้นชั่วคราว จากเมื่อวานนี้ที่เคยปิดตลาดอ่อนค่าต่ำสุดที่ระดับ 31.15 บาทต่อเหรียญสหรัฐ แต่วันนี้ตีกลับมาแข็งค่าขึ้นเล็กน้อยที่ระดับ 30.94 บาทต่อเหรียญสหรัฐ
“ผลจากมาตรการเมื่อวานนี้ของเฟดและ 5-6 ธนาคารกลางขนาดใหญ่เสริมสภาพคล่องเข้าตลาด ก็มีผลให้เงินเหรียญสหรัฐอ่อนค่าลง และเงินบาทแข็งค่าขึ้นชั่วคราว อยู่ที่ประมาณ 30.94 – 30.97 บาทต่อเหรียญสหรัฐ แต่แนวโน้มช่วงนี้เงินบาทยังมีทิศทางอ่อนค่า เป็นไปตามทิศทางเดียวกับสกุลในภูมิภาค” นักค้าเงินธนาคารกรุงเทพกล่าว